[{"text_idx": "#000000", "text": "Stefano Keller en interparolo kun indonezia diplomato"}, {"text_idx": "#000001", "text": "La semajno 8-12 julio 2013 estis agadoplena por UEA-teamanoj c\u0302e UN en G\u0302enevo, kiuj aktivis en la 6-a sesio de Ekspertaj Mekanismoj pri la Rajtoj de Indig\u0302enaj Popoloj (EMRIP). Krom la c\u0302eftemo de la c\u0302i-jara kunsido Studo pri la aliro al justeco en la antau\u0306enigo kaj protektado de la rajtoj de indig\u0302enaj popoloj la kunvenintoj traktis ankau\u0306 la konkludan dokumenton de la evento okazinta junie en Alta, Norvegio, pretiginta la pintan UN-kunsidon de 2014: Monda Konferenco pri Indig\u0302enaj Popoloj."}, {"text_idx": "#000003", "text": "Keller alparolis en du paralelaj eventoj. La unua konsistis el liaj gratuloj kaj dankesprimoj al la G\u0302eneva organizaj\u0302o doCip (dokumenta, informa kaj esplorcentro por indig\u0302enaj popoloj), kiu per siaj servoj signife kontribuas al la subteno de indig\u0302enoj, c\u0302efe helpante ilin dum koncernaj UN-eventoj kaj plurlingve disponigante dokumentojn. Tiu NRO konsilis kaj helpis ankau\u0306 al UEA en la organizado de la Simpozio pri lingvaj rajtoj, okazinta c\u0302e UN en 2008."}, {"text_idx": "#000004", "text": "En sia dua alparolo, en la laborgrupa kunveno de Incomindios (Internacia komitato por indig\u0302enaj popoloj de Ameriko) Stefano Keller substrekis la gravecon de la interdependeco de lingva kaj biologia diversecoj kaj akcentis pri la neceso konservi la biokulturan ric\u0302econ en la mondo, je kies bazo estas la defendo, pluvivigo kaj respekto de c\u0302iu etna lingvo, por kio UEA laboras. La c\u0302efprelegistoj subtene dankis lin por lia interveno."}, {"text_idx": "#000005", "text": "La plej signifa elpas\u0302o de la estrarano de UEA pri eksteraj rilatoj dum tiu EMRIP-sesio estis lia alparolo en la c\u0302efkunsido. Citante la punktojn 1 kaj 2 el la Artikolo 13 de la Deklaracio de Unuig\u0302intaj Nacioj pri la rajtoj de indig\u0302enaj popoloj, li prezentis kazon de rompo de lingvaj rajtoj koncerne log\u0302anton de Svedio, kies gepatra lingvo estas la samea. Temis pri malfacilaj\u0302oj de tiu persono por povi praktiki siajn lingvajn rajtojn, kiujn la leg\u0302oj de la lando ja garantias al li por kontaktado kun publikaj oficejoj."}, {"text_idx": "#000006", "text": "En rilato kun tiu kazo, Keller sin esprimis pri la pli kaj pli evidentig\u0302anta neceso atentigi ankau\u0306 pri la devoj respekti la rajtojn entenatajn en la Universala Deklaracio de Homaj Rajtoj."}, {"text_idx": "#000007", "text": "Keller rememorigis pri la malkontentiga situacio dum UN-kunsidoj, kie la neglekto, minimumigo de la lingva aspekto koncerne dokumentojn kaj parolajn lingvouzojn pluekzistas forme de privilegiigo de nur unu el la oficialaj lingvoj, la angla."}, {"text_idx": "#000008", "text": "Poste li informis la kunsidon pri la pionira pas\u0302o de la registaro de Indonezio, kiu intencas enkonduki la instruadon de Esperanto en la studprogramon de diplomatoj. Dum la alparolo kaj okaze de personaj renkontoj kun du el la reprezentantoj de tiu s\u0302tato, Keller vigle gratulis ilin nome de UEA kaj substrekis, ke la uzo de neu\u0306trala kaj facile lernebla lingvo kiel Esperanto en la internacia komunikado signifas elmontradon de respekto al c\u0302iu popolo, lingvo kaj kulturo. Li transdonis al la renkontitaj diplomatoj informajn dokumentojn, ekzemplerojn de la revuo Esperanto en Indonezio, kopion de la mesag\u0302o de s-ino Rita Izsa\u0301k, UN-c\u0302efo pri minoritataj aferoj, sendita okaze de la 125-jarig\u0302o de Esperanto kaj la Esperantan version de la Universala Deklaracio de Homaj Rajtoj."}, {"text_idx": "#000009", "text": "Fine de sia alparolo Stefano Keller diskonigis detalojn pri la baldau\u0306 okazonta UK en Rejkjaviko, al kiu li kore invitis la c\u0302eestantojn."}, {"text_idx": "#000010", "text": "Post la interveno venis gratulantoj al li, interalie junula delegacio el Germanio, kies membro diris al Keller, ke g\u0302is nun li opiniis pri Esperanto ke g\u0302i estas sensencaj\u0302o, sed la alparolo de la c\u0302efreprezentanto de UEA konvinkis lin pri Esperanto. Li ricevis de Keller la plej lastan numeron de Esperanto aktuell."}, {"text_idx": "#000011", "text": "Dum la kunsidaj tagoj okazis ankau\u0306 interparolo kun indig\u0302enoj cele al informado pri Esperanto kaj starigo de venonta kunlaboro, por kio necesas projekto kun tre klara enhavo kaj celoj, kaj kiu respondas al la atendoj de indig\u0302enoj, havante utilecon por ili, kiel ponto-lingvo kaj interligilo inter tradicio kaj moderneco."}, {"text_idx": "#000015", "text": "PS Cetere, kiel mi jam notis en Libera Folio, lau mia scio, UEA ne estas asocio por defendi lingvajn rajtojn nek por ludi la advokaton de indighenaj popoloj (chi-koncernaj artikoloj mankas en la Statuto de UEA). Sed en tiu stranga organizajho iu ajn povas fari kaj diri ion ajn.\nInterese, ke tiun bizaran fatrason oni remachas en plej diversaj revuoj. Kion oni celas per tio? Chu oni volas kontribui al la \u201cobjektiva\u201d informado per \u201cinteresaj novajhoj\u201d au por ridindigi Esperanton? Char en la Eo-movado cirkulas sufiche multaj cinikuloj kaj oportunistoj, precipe inter la redaktoroj de certaj Eo-periodajhoj, mi supozas, ke la dua estas la kazo.\nAliflanke, interesajn novajhojn de mia flanko la samaj redaktoroj rifuzas publikigi, vershajne char oni timas la venghon de certaj UEA-funkciuloj, al kiuj tiuj novajhoj ne povus plachi."}, {"text_idx": "#000016", "text": "PS Cetere, kiel mi jam notis en Libera Folio, lau mia scio, UEA ne estas asocio por defendi lingvajn rajtojn nek por ludi la advokaton de indighenaj popoloj (chi-koncernaj artikoloj mankas en la Statuto de UEA). Sed en tiu stranga organizajho iu ajn povas fari kaj diri ion ajn."}, {"text_idx": "#000017", "text": "Interese, ke tiun bizaran fatrason oni remachas en plej diversaj revuoj. Kion oni celas per tio? Chu oni volas kontribui al la \u201cobjektiva\u201d informado per \u201cinteresaj novajhoj\u201d au por ridindigi Esperanton? Char en la Eo-movado cirkulas sufiche multaj cinikuloj kaj oportunistoj, precipe inter la redaktoroj de certaj Eo-periodajhoj, mi supozas, ke la dua estas la kazo."}, {"text_idx": "#000018", "text": "Aliflanke, interesajn novajhojn de mia flanko la samaj redaktoroj rifuzas publikigi, vershajne char oni timas la venghon de certaj UEA-funkciuloj, al kiuj tiuj novajhoj ne povus plachi."}, {"text_idx": "#000020", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000022", "text": "Musklaku la kovrilon por legi pliajn informojn."}]